**KÚPNA ZMLUVA**

uzatvorená v zmysle § 409 a nasl. zák. č. 513/1991 Zb. Obchodného zákonníka v znení neskorších predpisov a zák. č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov na dodanie: *Zvýšenie úrovne triedenia biologicky rozložiteľného odpadu v obci Malý Lapáš*

1. **ZMLUVNÉ STRANY**

Kupujúci: Obec Malý Lapáš

Hlavná ulica 87/4

951 04 Malý Lapáš

Osoba oprávnená uzavrieť zmluvu: PaedDr. Peter Švec, Ph.D. – starosta obce

IČO: 00611174

DIC: 2021269668

Bankové spojenie: Prima Banka, a.s.

Číslo účtu: SK28 5600 0000 0008 5462 4001

Predávajúci: XXX

Sídlo: XXX

Telefón: XXX

IČO: XXX

DIČ: XXX

Bankové spojenie: XXX

Číslo účtu: XXX

**II. PREDMET ZMLUVY**

2.1 Predávajúci sa zaväzuje dodať kupujúcemu:

Vaňový kontajner 7 m3 podľa špecifikácie

2.2 Súčasťou dodávky je aj doprava do miesta dodania: na miesto určené Kupujúcim , ktorým je : Obecný úrad Malý Lapáš, Hlavná ulica 87/4, 951 04 Malý Lapáš

2.3. Predávajúci potvrdzuje, že v plnom rozsahu zodpovedá za kvalitu dodávaného tovaru a že sú mu známe technické a kvalitatívne podmienky dodania tovaru.

2.4 Kupujúci sa zaväzuje predmet zmluvy dodaný v súlade s touto zmluvou prevziať a zaplatiť

dohodnutú cenu podľa platobných podmienok dohodnutých v tejto zmluve.

**III. ČAS A MIESTO DODANIA**

3.1 Predávajúci sa zaväzuje dodať kupujúcemu predmet zmluvy podľa článku II., bodu 2.1 v termíne do 30 dní odo dňa účinnosti Zmluvy.

3.2 Miestom dodania je sídlo kupujúceho.

**IV. KÚPNA CENA A PLATOBNÉ PODMIENKY**

4.1 Cena predmetu zmluvy je výsledkom prieskumu trhu ukončeného na základe Výzvy a je to suma: ..........bez DPH, spolu...................vrátane DPH.

4.2 Kúpna cena predmetu zmluvy je stanovená vrátane dopravy do miesta dodania.

4.3 Kúpna cena bude zaplatená na základe faktúry, ktorú je predávajúci oprávnený vystaviť až po odovzdaní predmetu predaja.

4.4 Splatnosť faktúry je 30 dní odo dňa jej doručenia kupujúcemu a je podmienená písomným potvrdením kupujúceho o prevzatí tovaru a jeho uvedením do prevádzky.

4.5 Faktúra musí obsahovať náležitosti daňového dokladu. V prípade, že faktúra nebude obsahovať náležitosti určené všeobecne záväzným predpisom, kupujúci je oprávnený vrátiť ju do termínu splatnosti predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu.

4.6 Predmet zákazky sa bude financovať formou bezhotovostného platobného styku na základe vyhotovenej faktúry. Splatnosť faktúry do 30 dní od dodania tovaru - a následného obdržania faktúry. Verejný obstarávateľ na predmet zákazky neposkytuje preddavky.

4.7 Zákazka bude financovaná z vlastných zdrojov verejného obstarávateľa a z Environmentálneho fondu: *Rozvoj odpadového hospodárstva a obehového hospodárstva z pohľadu odpadov - Triedený zber komunálneho odpadu C1*

**V. PODMIENKY DODANIA**

5.1 Povinnosť dodať predmet zmluvy riadne a v dohodnutom čase splní predávajúci jeho odovzdaním kupujúcemu na mieste dodania.

5.2 Predávajúci sa zaväzuje pri dodaní predmetu zmluvy kupujúcemu odovzdať požadované doklady:

* faktúru, ktorá musí spĺňať náležitosti daňového dokladu prílohou ktorej bude dodací list
* preberací protokol potvrdený oprávneným zástupcom kupujúceho
* technické listy dodávaného tovaru
* záručné listy dodávaného tovaru.

5.3 Tovar bude dodaný za podmienok stanovených v tejto zmluve .

5.4 Predávajúci sa zaväzuje bezodkladne telefonicky a následne písomne informovať kupujúceho o všetkých zmenách dodávok tovaru, ktoré by mali vplyv na výšku zmluvnej ceny alebo na termín dodania predmetu zmluvy. Bez písomného súhlasu kupujúceho nemôžu byť realizované žiadne zmeny oproti dohodnutej špecifikácii.

5.5 Ak je pri odovzdávaní a preberaní predmetu zmluvy preukázateľne zistené, že má vady, kupujúci je oprávnený tovar neprevziať a spíše s predávajúcim zápis o zistených vadách, spôsobe a termíne ich odstránenia. Predávajúci je povinný tovar odovzdať bezodkladne po ich odstránení.

**VI. PODMIENKY DODANIA**

6.1. V prípade omeškania s platbou za predmet dodávky môže byť voči kupujúcemu uplatnená sankcia vo výške 0,05% úrok z dlžnej sumy za každý deň omeškania.

**VII. ZODPOVEDNOSŤ ZA VADY, ZÁRUKA ZA KVALITU**

7.1. Predmet kúpy podľa tejto zmluvy je predávajúci povinný dodať kupujúcemu v parametroch stanovených v tejto zmluve a v súlade s príslušnými predpismi a v kvalite spĺňajúce všetky požiadavky priložené v samostatných technických listoch ku predmetu dodávky.

7.2. Predávajúci poskytuje na tovar záruku. Záručná doba tovaru je 12 mesiacov odo dňa dodávky a prevzatia tovaru. Záručná doba začína plynúť od dátumu uvedeného na preberacom protokole od prevzatia tovaru kupujúcim.

7.3. Predávajúci zodpovedá nielen za faktické, ale i za právne vady tovaru. Záruka podľa tohto Čl. zmluvy sa nevzťahuje na prípady, ak bol tovar využívaný v rozpore s jeho účelom.

**VIII. ZODPOVEDNOSŤ ZA ŠKODU.**

8.1.Predávajúci zodpovedá za škodu, ktorá vznikne kupujúcemu alebo tretej osobe v dôsledku porušenia jeho povinností vyplývajúcich z tejto zmluvy.

8.2 V prípade vzniku škody porušením povinností vyplývajúcich z tejto zmluvy ktoroukoľvek zmluvnou stranou, má druhá strana nárok na náhradu vzniknutej škody.

**IX. OSTATNÉ UJEDNANIA.**

9.1. Predávajúci vyhlasuje, že tovar nie je zaťažený právami tretích osôb.

9.2 Vlastnícke právo a nebezpečenstvo škody na tovare prechádza na kupujúceho prevzatím tovaru podľa čl. V. tejto zmluvy.

9.3 V prípade podstatného porušenia zmluvy má ktorákoľvek zo zmluvných strán právo od zmluvy odstúpiť. Za podstatné porušenie zmluvy zo strany predávajúceho sa považuje najmä porušenie Čl. V tejto zmluvy. Za podstatné porušenie zmluvy zo strany kupujúceho sa považuje zatajenie podstatných skutočností, ktoré by mohli viesť k nepoužiteľnosti dodaného tovaru, k nemožnosti prevádzkovať a riadne využívať funkcie dodaného tovaru zo strany predávajúceho.

9.4 Kupujúci je povinný na vady zrejmé už pri prevzatí tovaru upozorniť predávajúceho na mieste a v rozsahu vadného plnenia je oprávnený prevzatie odmietnuť, o čom spíšu zmluvné strany zápis.

**X. ZÁVEREČNÉ USTANOVENIA**

10.1. Na vzťahy medzi zmluvnými stranami neupravené touto zmluvou sa vzťahujú príslušné ustanovenia Obchodného zákonníka a ostatné všeobecne záväzné predpisy platné v Slovenskej republike

10.2. Zmluva je zhotovená v dvoch vyhotoveniach, z ktorých po jednom obdrží každá zo zmluvných strán

10.3. Zmluvné strany podpisujú túto zmluvu ako prejav slobodnej vôle, vedomé si jej dôsledkov, nekonajú v tiesni a zároveň. vyhlasujú, že ich zmluvná voľnosť nie je ničím obmedzená.

10.4 Kupujúci upozorňuje, že nákupná zmluva medzi Obstarávateľom a Dodávateľom (zhotoviteľom) nadobudne účinnosť až po splnení odkladacej podmienky, ktorá spočíva v tom, že dôjde k uzavretiu platnej a účinnej zmluvy o poskytnutí nenávratného finančného príspevku od poskytovateľa nenávratného finančného príspevku - Environmentálneho fondu - Rozvoj odpadového hospodárstva a obehového hospodárstva z pohľadu odpadov - Triedený zber komunálneho odpadu C1.

V obci Malý Lapáš .........................................

Meno Priezvisko PaedDr. Peter Švec, Ph.D.

Dodávateľ starosta obce Malý Lapáš